《谒闵子祠 其二》
明代·杨起元

季氏三桓盛，当年替子孙。如何一介士，庙食到今存。

孝德人无间，高风自可尊。有司修祀事，百姓走荒村。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。